Асхат Аймағамбетов техникалық және кәсіптік білім беру ардагерлеріне наградалар табыстады
DATE: 17:30, 13 Желтоқсан 2021 | GMT +5
TITLE: Асхат Аймағамбетов техникалық және кәсіптік білім беру ардагерлеріне наградалар табыстады
URL: https://kaz.inform.kz/news/ashat-aymagambetov-tehnikalyk-zhane-kasiptik-bilim-beru-ardagerlerine-nagradalar-tabystady_a3873928/
META: DATE: 17:30, 13 Желтоқсан 2021 | GMT +5
TOTAL WORDS: 128
AUTHOR(S):
TEXT: «Бүгін техникалық және кәсіптік білім беру ардагерлерімен кездесу өткізіп, ведомстволық наградаларды табыс еттім. ТжКБ жүйесінің ардагерлері білім беру үдерісін жақсартуға бағытталған көптеген нормативтік құқықтық актілерді әзірлеуге атсалысып, жалпы білім саласын дамытуға қосқан үлесі үшін лайықты марапаттарға ие болды» деп жазды министр Фейсбуктегі парақшасында. Асхат Аймағамбетов білім беру ардагерлерімен кездесулер өзіне әрдайым маңызды екенін, өйткені олар құнды тәжірибелерімен бөлісіп, білім беру процесін жетілдіру үшін өздерінің көзқарастары мен ұсыныстарын айтатынын атады. «Біз бүгін ТжКБ жүйесіндегі жетістіктерді, өзекті мәселелерді, техникалық және кәсіптік білім беру мен кадрлар даярлаудың сапасын жетілдіру бойынша көзделген жоспарларды талқыладық. Біздің ТжКБ жүйесінің білім беру үздіктері – ардагерлерімізге, сондай-ақ бүгін мыңдаған колледж студенттерін оқыта отырып, техникалық және кәсіптік білім беру саласының дамуына күн сайын үлес қосып жүрген колледж педагогтеріне ерен еңбегі үшін алғыс айтамын» деп түйді сөзін ол
